Ivan Hajtl
Ivan Hajtl (Osijek, 19. jun 1918 — Novi Sad, 4. maj 2005) je bio filmski i pozorišni glumac. 

Odličan tumač karakternih uloga i jedan od najpopularnijih jugoslovenskih komičara, ostvario je veliki broj zapaženih uloga u pozorištu (odigrao je preko 150 uloga), u mnogim filmovim, TV serijama, radio i TV dramama.

Biografija 
Rođen je 19. juna 1918. u Osijeku, u Austrougarskoj. Osnovnu školu i nekoliko razreda gimnazije završio je u rodnom mestu. Bavio se raznim zanimanjima. Zapažen je u amaterskom pozorištu kao vanredno talentovan, od 1948. je na probnom angažmanu u Narodnom pozorištu, Sombor, a potom i redovni član ovog pozorišta (1950—1958) sa prekidom od pola godine 1957.. Od 1958. neprekidno je u u Srpskom narodnom pozorištu u Novom Sadu, do penzionisanja 1983. godine.

Bio je član Saveta SAP Vojvodine od 1979. godine i član Udruženja dramskih umetnika Srbije.

Preminuo je 4. maja 2005. godine, u Novom Sadu, Srbija.

Neke uloge u pozorištu 
 Nikoletina, Branko Ćopić-M. Dedić, „Doživljaji Nikoletine Bursaća";
 Špira Grabić, Kosta Trifković, „Izbiračica";
 Kajgana, Nikolaj Gogolj, „Ženidba";
 Kaska, Vilijam Šekspir, „Julije Cezar";
 Braun, Bertold Breht, „Prosjačka opera";
 pop Spira, Stevan Sremac-B. Čiplić, „Pop Ćira i pop Spira";
 Falstaf, Vilijam Šekspir, „Vesele žene vindzorske";
 Mitar, Jovan Sterija Popović, „Džandrljiv muž";
 Sreta, Jovan Sterija Popović, „Zla žena";
 Mirko Bezar, Z. Popović, „Selo Sakule, a u Banatu";
 Marko Svilokosić, Jakov Ignjatović, „Adam i berberin";
 Marko Vujić, Jovan Sterija Popović, „Laža i paralaža";
 Doktor Dorn, Anton Pavlovič Čehov, „Galeb";
 Žurden, Ž. B. P. Molijer, „Građanin plemić";
 Vjekoslav Hadrović, Miroslav Krleža, „Vučjak";
 Života Cvijović, Branislav Nušić, „Dr";
 Jovan, Kosta Trifković, „Ljubavno pismo“...

Televizija 
 Džandrljivi muž
 Filip na konju - serija
 Bećarski divani - serija
 Prosek
 Salaš u Malom Ritu (TV serija) - serija
 Tanjir vrućih čvaraka
 Šta se dogodilo s Filipom Preradovićem - serija
 Bilo, pa prošlo - serija
 Gospođa ministarka
 Švabica
 Velo misto - serija
 Pop Ćira i pop Spira - serija
 Jevreji dolaze

Film 
 1960 - Diližansa snova
 1961 - Izbiračica
 1966 - Orlovi rano lete
 1968 - Pusti snovi
 1968 - Sveti pesak
 1973 - Samrtno proleće
 1975 - Zimovanje u Jakobsfeldu
 1975 - Hitler iz našeg sokaka
 1977 - Hajdučka vremena
 1981 - Široko je lišće

Neke nagrade i priznanja 
 više nagrada na Susretu pozorišta Vojvodine
 nagrada publike i Sterijina nagrada za ulogu Mirka Bezara u predstavi „Selo Sakule, a u Banatu“, 1970. godine
 nagrada za najbolju epizodnu ulogu na Danima komedije u Svetozarevu, 1976. godine
 Oktobarska nagrada Novog Sada, 1976. godine
 „Iskra kulture“ Vojvodine, 1977. godine
 sedmojulska nagrada Srbije, 1982. godine
 Pulska arena na Festivalu Jugoslovenskog igranog filma

Izvori 

Jugoslavenski teatarski glumci
Jugoslavenski filmski glumci
Jugoslavenski televizijski glumci
Biografije, Osijek